Sandro Cortese aconsegueix la 'pole' a Moto3 en una sessió d'entrenaments marcada pels accidents\nL'alemany ha sigut el més ràpid, per davant del britànic Danny Kent i el català Maverick Viñales. Héctor Faubel, Àlex Márquez, Adrián Martín, Jack Miller i Danny Webb han caigut amb diferents conseqüències\nM. MOLINA Barcelona 18/08/2012 20:00\n260x366 Sandro Cortese, en una imatge d'arxiu Sandro Cortese, en una imatge d'arxiu\nSandro Cortese ha aconseguit la 'pole position' als entrenaments oficials de Moto3 del Gran Premi d'Indianapolis. El pilot alemany ha dominat en una sessió de qualificació marcada pels múltiples accidents, entre els quals destaquen els d'Héctor Faubel –amb un cop molt fort al colze i a la zona lumbar– i de Jack Miller, que s'ha fracturat el braç esquerre. Danny Kent ha sigut el segon més ràpid, mentre que Maverick Viñales ha acabat tercer.\nSens dubte, els accidents han sigut la nota més destacada dels entrenaments. Han sigut caigudes en revolts ràpids, per culpa del mal estat de l'asfalt. El control de tracció de les motos no ha funcionat correctament en les accelerades, i això ha fet que moltes màquines fessin estranys en el moment de donar gas. És el que els ha passat a Faubel i Miller, a més d'Àlex Márquez –que ha caigut dues vegades, tot i que sense conseqüències–. A banda d'ells, també han anat pel terra Adrián Martín i Danny Webb.\nCortese ha acabant sent el més ràpid, en part per una última caiguda de Márquez. L'alemany s'ha vist afavorit per la bandera vermella que han ensenyat els comissaris, ja que Efrén Vázquez estava marcant la volta ràpida. El pilot basc ha marcat el millor crono, però direcció de cursa no ha donat per vàlid el temps i aquest diumenge haurà de sortir des de la 7a posició.\nA la segona fila hi haurà el mallorquí Lluís Salom (4t), el malai Zulfahmi Khairuddin (5è) i el català Àlex Rins (6è). D'altra banda, Isaac Viñales sortirà 16è, Àlex Márquez 20è, Adrián Martín 21è i Héctor Faubel 29è –si finalment pot participar a la cursa.


Inici / Actualitat / Notícies / L'Archery Tag torna als camps de Can Pruna\nUna de les activitats més votades dels Pressupostos Participatius de Joventut de l'Ajuntament es farà aquest diumenge 17 de juny.\nEls arcs i les fletxes amb punxa d'escuma seran els protagonistes d'aquest diumenge 17 de juny. Els camps de Can Pruna, a partir de les 17.00 h, seran l'escenari de l'Archery Tag, l'esport d'estratègia que busca fer diana al rival o bé en un obstacle i puntuar agafant una fletxa al vol.\nEls Pressupostos Participatius de Joventut 2018 van erigir aquesta activitat com una de les més votades. Com totes les propostes d'aquesta iniciativa de la regidoria de Joventut les activitats estan organitzades i pensades per joves del municipi.\nPer participar, cal tenir 12 anys o més, formar un equip d’entre 5 i 7 persones i formalitzar la inscripció a l’Espai Jove L@Cova o a través del correu electrònic archerytagbir@gmail.com. La inscripció és totalment gratuïta, ja que aquesta és una de les activitats que promociona l'Ajuntament de Bigues i Riells per afavorir la implicació dels joves al municipi.També us podeu inscriure el mateix dia de la prova però recordeu que si sou menors d'edat haureu de portar una autorització dels pares o venir acompanyats d'ells per poder signar-la.\nTambé us podeu inscriure el mateix dia de la prova però recordeu que si sou menors d'edat haureu de portar una autorització dels pares o venir acompanyats d'ells per poder signar-la.


La caiguda d’una canonada d’aigua sobre la A-2 provoca de més de 10 quilòmetres de retencions – Comarques de Ponent\nLa caiguda d’una canonada d’aigua sobre la A-2 provoca de més de 10 quilòmetres de retencions\nLa caiguda d’una canonada d’aigua sobre la A-2 al municipi de Tàrrega a causa de la col·lisió d’un vehicle ha provocat aquesta tarda retencions en direcció a Barcelona de més de 10 quilòmetres de llargada en aquest vial i ha col·lapsat la N-II al seu pas per Tàrrega. Tècnics de la companyia Sorea i la Brigada Municipal de Tàrrega treballen a hores d’ara en la substitució del tram de la canonada que condueix aigua de boca des de la potabilitzadora fins als dipòsits de Sant Eloi. L’autovia A-2 a l’alçada del municipi de Tàrrega es troba a hores d’ara tallada en direcció a Barcelona a causa d’un accident de trànsit que hi ha ocorregut poc abans de la 1 del migdia. Segons es desprèn dels indicis de l’accident, una grua plataforma que transportava un camió de bestiar avariat ha xocat contra un viaducte que creua per damunt l’autovia. Part de l’estructura del pont ha caigut damunt del transport, obstaculitzant també el pas per l’autovia. L’accident s’ha produït concretament just a l’alçada de la masia de la Torre del Morlans, a l’extrem oest del Parc de Sant Eloi. Tot i l’aparatositat de la topada, no s’han hagut de lamentar danys personals. Tot el contrari dels danys materials, força quantiosos, ja que dins l’estructura del viaducte hi circulava la canonada principal d’abastament d’aigua que uneix l’estació potabilitzadora i els dipòsits de Sant Eloi. Aquest tub ha quedat completament estroncat i, per tant, l’abastament a la ciutat depèn ara de l’aigua que resta emmagatzemada en els esmentats dipòsits. Tècnics de la companyia Sorea i la brigada municipal s’han desplaçat fins al lloc dels fets per avaluar els danys. L’alcalde de la ciutat, Joan Amézaga, ha explicat que els tècnics de Sorea estan instal·lant una nova conducció per a substituir el tram que ha resultat malmès. Aquesta operació es perllongarà durant les properes cinc hores. S’estima que en finalitzar aquests treballs es pugui ja restablir el trànsit a l’A-2 en la seva totalitat. Pel que fa a l’abastament d’aigua, els dipòsits de Sant Eloi tenen una reserva de fins aproximadament 24 hores, per la qual cosa no es tem que la ciutat pugui patir restriccions. Trànsit tallat L’accident ha obligat, com dèiem, a tallar el trànsit per aquesta concorreguda via i a habilitar rutes alternatives. En un principi, s’ha tallat la circulació en tots dos sentits de la marxa, i a partir de les 5 de la tarda s’han obert els carrils en direcció a Lleida. Com acostuma a passar en aquests casos, els vehicles s’han desviat cap a l’interior del casc urbà de Tàrrega, aprofitant l’antiga travessia de la N-II, fet que provoca embussos de trànsit i una circulació molt densa al casc urbà de la localitat. Segona incidència important de l’any 2007 Aquest accident és el segon ensurt important que pateix la ciutat de Tàrrega en aquest any recentment estrenat. Ahir dimarts, una vintena de persones van haver de ser desallotjades de la Piscina Coberta, al Parc Esportiu del Reguer, després que una màquina d’obres perforés una canonada de gas, fet que va originar una fuita. Aquest succés també va obligar a tallar la circulació pel carrer de Joan Brossa. Hores després, els tècnics de Gas Natural van reparar l’escletxa i es va restablir la normalitat en aquest indret de la localitat.


les notes del Pep Molsosa: Un molí de vent a Ca l'Anita\nJa que he parlat de vents que venen, penjo aquesta notícia:\na Roses, l'Ajuntament experimenta amb una eòlica domèstica, que dotarà d'energia elèctrica un nou equipament sociocultural !\nLa façana del nou edifici de Ca l'Anita, amb el molí de vent instalat (foto EL PUNT)\n... i el text de la notícia, publicada pel Diari Avui (11.06.2011 / Mar Vicente):\nL'Ajuntament de Roses ha instal•lat a l'edifici de Ca l'Anita, el nou equipament sociocultural de davant de mar, un molí de vent a la coberta de l'edifici que generarà electricitat destinada al consum de l'equipament. Segons ha informat el consistori, la construcció de l'edifici sociocultural de Ca l'Anita que s'està duent a terme a la plaça Sant Pere de Roses arriba a la seva recta final. En el moment actual s'ultimen els darrers acabats de pintura i neteja.\nL'estat de les obres del nou equipament de Ca l'Anita permet mostrar ja la fesomia del nou edifici, caracteritzat per les seves façanes perforades amb composicions geomètriques que copien el mosaic de l'immoble original, recordant així i retent homenatge a la seva anterior propietària, Anna Marés Godó, qui llegà l'edifici a favor del municipi.\nEl nou aerogenerador domèstic possibilitarà la generació de part de l'energia que l'edifici necessitarà per al seu funcionament. El molí té unes dimensions de 2 metres de diàmetre i una alçada de 4,5 metres. Pel que fa a la potència, serà d'1,75 quilowatts i inclou la connexió elèctrica per a consum directe de l'edifici.\nEl projecte per tirar a terra l'antic estanc de la Punta i refer-lo ha tingut un pressupost d'1,9 milions d'euros, i ha estat subvencionat pel fons estatal d'inversió local.


ICV vol que es desencallin els terrenys del futur Institut de Sils - Diari de Girona\nICV vol que es desencallin els terrenys del futur Institut de Sils\nEl grup presenta una moció perquè l'ajuntament faci una modificació de les normes subsidiàries\nsils | jordi vera\n14·07·10 | 02:00\nEl grup municipal d'ICV, a l'oposició de Sils, va presentar una moció a l'Ajuntament en la qual reclama que es faci una modificació de les normes subsidiàries per desencallar la qüestió dels terrenys del futur institut del municipi.\nCal recordar que, actualment, Sils té l'institut en barracons i des del Departament d'Educació es va demanar a l'Ajuntament que calia disposar d'un sòl urbanitzat, de propietat municipal, qualificat com a equipament (que ara no n'hi ha cap) per poder afegir-lo a la llista de futures obres a realitzar.\nFins ara, però, aquesta acció no s'ha dut a terme perquè ?l'Ajuntament ho vol fer a través del nou POUM, que està actualment en tramitació. La qüestió, però, és que el POUM està encallat i, per tant, aquest tema de moment no tira endavant.\nLa reclamació que fa ICV, doncs, és que el POUM no és l'única via possible, sinó que també es pot fer a través d'una modificació de les normes subsidiàries, que és el que es reclama en la moció presentada. En la documentació, ICV presenta un informe, on s'afirma que hi ha dues vies per desencallar la situació. "L'hem volgut presentar amb temps per poder parlar-ne", va afirmar el regidor d'ICV, Albert Miralles.\nDes de l'Ajuntament, es va apuntar que el grup només vol "fer bullir l'olla". "Hi ha més vies, no només dues. Ara bé, la nostra via és la del POUM, perquè és la més raonable", va explicar Martí Nogué, alcalde de Sils. Nogué va comentar, a més, que ho fan perquè no volen sentir a parlar del POUM.


medi ambient | ..: MadeByMiki :..\nL’Espectacular èxit dels 80km/h.\nNo tinc paraules per descriure la sensació d’orgull que sento, per la gran contribució que ha suposat la mesura de reducció de velocitat a les “proximitats” de Barcelona. Les xifres parlen per si soles:\n-Medi ambient calcula (ens ho hem de creure?) que s’ha produït una reducció de entre un 3,5% o 4% de contaminació. La previsió anava fins el 17%, per tant algú ha patinat.\n-Respecte als accidents hi ha hagut una reducció de la seva gravetat, de 6 morts a 4 i els accidents amb víctimes de 298 a 220.\n-La recaptació obtinguda per les multes si que marca la diferència, passem de 1.424.011€ a 2.818.583€!!! aquí si que s’ha notat el tema dels 80km/h, han doblat la recaptació.\nEn vistes al gran èxit obtingut no m’estranya gens les ganes que hi posen per ampliar les zones amb reducció de velocitat, la natura no ho notara, però el calaix l’ompliran tot el que vulguin.\nCom que jo viatjo molt mes amb transport public que privat tinc uns suggeriments que aquí deixo desinteressadament:\n-Podríem fer pagar una multa als transports públics cada vegada que no funcionen correctament, a cobrar pels usuaris afectats naturalment.\n-Dedicar integrament la recaptació de multes a la millora del transport public, que ja li convé.\n-Limitar la velocitat dels cotxes a 40km/h, segur que hi haurien menys ferits i morts (ni els airbags saltarien!). El tren que jo agafo a diari viatja a un pro mig de 30km/h i dona molta sensació de seguretat.\n27 Novembre 2008 at 10:39 pm\nTagged with 80km, contaminació, cotxe, medi ambient, multes


APTENIA CORDIFOLIA – ARBRES I PALMÀCIES DEL MEDITERRANI\ncrasula, perennes, reptant, vivaç\nPublicat per arbresmediterrani on 7 Mai, 2019 20 Mai, 2019\nNom comú: aptènia, cabelleres de la reina, gebradora\nFamília: aizoàcies (Aizoacedae)\nEtimologia: Aptenia, procedeix del grec apten, apters, que significa “sense ales”, fent referència al fet que les seves càpsules no tenen filaments alats. Cordifolia, de llatí cordis “cor” i folius “fulles”, al·ludint a què les fulles tenen forma de cor.\nDescripció: és una planta entapissant que forma una catifa perenne de molt baixa altura (uns 30 centímetres). Les tiges poden arribar a mesurar 3 metres. Les fulles, de color verd brillant, crasses i amb forma de cor, mesuren 3 o més centímetres de llarg. És tan dens el seu fullatge que impedeix l’aparició d’altres herbes. Té brillants flors de color rosa a púrpura que apareixen a les aixelles de les fulles i només s’obren durant el dia. La flor no té sèpals ni pètals, igual que les magnòlies, té tèpals (2+2). El fruit és una càpsula d’aproximadament un centímetre de llarg amb llavors mil·limètriques de color marró clar. La varietat “Red Apple” és molt popular i té les flors més grans i vermelles.\nHàbitat: requereix molta llum per prosperar, millor a ple sol. És molt resistent a la sequera, però si la terra és humida, creix més ràpidament, tot i que suspendrem absolutament els regs a l’hivern. Amant de la calor no suporta el fred, resisteix gelades de fins a -4 °C si són de curta durada. Requereix un terreny que dreni molt bé. No és exigent respecte al sòl, però agraeix adobar-la a la tardor i la primavera amb qualsevol adob orgànic.\nReproducció: molt senzilla durant tot l’any. Només cal tallar qualsevol ramificació i plantar-la aconseguint que l’esqueix arreli. S’ha de plantar superficialment, no més de 2 centímetres. Un esqueix de 20 centímetres, plantat a la primavera, haurà produït una planta de 30 centímetres d’altura i un metre de llarg a la fi de l’estiu. Fins i tot una sola fulla pot arrelar.\nUtilitats: Curiosament es pot menjar com a verdura, amb un gust similar als espinacs. Ornamentalment és ideal per cobrir grans o petites superfícies de baix manteniment, com talussos, rocalles, murs, etc. Pot substituir a la gespa en petites superfícies i com ja hem dit és molt rústica i no deixa sortir altres herbes no desitjades.\nApremia cordifoliaaptèmiacabelleras de la reinagebradora\nEntrada prèvia SALVIA OFFICINALIS\nEntrada següent ESCALLONIA RUBRA VAR. MACRANTHA


Sol·licitud de Documentació Clínica | Centro Médico Teknon\n| Sol·licitud de Documentació Clínica\nAcreditació necessària per recollir documentació clínica\nOriginal del DNI o passaport\nPersona autoritzada pel pacient\nComplimentar l'apartat d'aquest mateix imprès o realitzar carta d'autorització o representació signada pel pacient que inclogui el nom complet de la persona autoritzada i la seva relació de parentiu\nOriginal del DNI o passaport del pacient. Adjuntar fotocòpia a la sol·licitud\nOriginal del DNI o passaport de la persona autoritzada. Adjuntar fotocòpia a la sol·licitud\nOriginal del DNI o passaport del difunt. Adjuntar fotocòpia a la sol·licitud\nOriginal del DNI o passaport original del sol·licitant. Adjuntar fotocòpia a la sol·licitud\nDocumentació acreditativa de la vinculació familiar. Adjuntar fotocòpia de l'acreditació a la sol·licitud\nEn cas que la defunció no s'hagi produït al nostre Centre, certificat de defunció\nTutor legal del pacient\nDocument acreditatiu de la designació judicial del tutor\nOriginal del DNI o passaport del tutor. Adjuntar fotocòpia a la sol·licitud\nOriginal del DNI o passaport del tutelat. Adjuntar fotocòpia a la sol·licitud\nPare / Mare, en cas de menors de 16 anys\nOriginal del DNI o passaport del sol·licitant. Adjuntar fotocòpia a la sol·licitud\nLlibre de família. Adjuntar fotocòpia a la sol·licitud


Assumpta Montellà: Obert per vacances (II)\nObert per vacances (II)\nPont d'Hendaia en plena guerra\nPont d'Hendaia en l'actualitat, sense quasi circulació, des de la construcció del nou pont.\nPlatja d'Hendaia plena de petxines, ja tocant l'Atlàntic, com diuen els francesos.\nTot i les vacances, que m'han permès fer una escapada ràpida al País Basc (la meva segona terra), sempre porto al damunt el meu virus particular, que és buscar històries allà on vagi.\nPer això no vaig poder resistir apropar-me al pont d'Hendaia, per intentar imaginar el President Companys travessant-lo quan va ser entregat a la policia franquista pel seu posterior afusellament a Montjuïc.\nTambé a Hendaia vaig conèixer una família, la Conxi i el seu marit Arnaud, que m'explicaren moltes històries de guerres i persones. Ells que s'estan en lloc fronterer, les han vist de tots colors.\nPerò el més interessant és la seva vinculació amb una mare d'Elna, la Rosario, bilbaïna, que va travessar la frontera pel riu Bidasoa gràcies a un passador d'Hendaia. Va tenir dos fills sota la tutela d'Elisabeth Eidenbenz, a Elna.\nLa Rosario encara és viva, i segurament ens veurem ben aviat per poder completar peces del trencaclosques del nostre passat tan fragmentat.\nPerò mentre buscava petxines per la platja d'Hendaia, pensava en la gent que ens ha precedit, des de noms il.lustres com Companys, travessant el Bidasoa per anar a morir, com d'altres ben anònims, com la Rosario, en direcció contraria dins la barca d'un passador per lluitar en favor de la vida.\nUn mateix pont, un mateix riu, un mateix lloc, on es troben vides lligades al seu destí.\nI de fons, els meus amics bascos. Txaro, Liki, Nekane, Amaia, Nerea, Lorea...que estimo tant, perquè malgrat els espais temporals sempre m'acullen com si fos una més dels seus.\naho eta arnas\nagian apur bat,\nPublicat per Assumpta Montellà i Carlos a 12:54


Educación – El Blog de Educàlia Editorial\nTornada a l´escola atípica\nNo hay comentarios en Tornada a l´escola atípica\nMiria LLumà Illa @vivenciesdunamestra El passat mes de setembre l’alumnat, els docents, les/els especialistes i la resta de la comunitat educativa vam tornar a l’escola. Aquesta vegada sabíem que seria un retrobarem atípic, ja que hauriem de modificar el temps, l’espai i els materials per garantir una educació digna i a la vegada evitar que […]\nNo hay comentarios en Gestionar el tiempo para combatir el estrés\nGESTIONAR EL TIEMPO PARA COMBATIR EL ESTRÉS GESTIONAR EL TIEMPO PARA COMBATIR EL ESTRÉS Cristina Rodríguez Díaz Preparar oposiciones no es tarea fácil y no se puede dejar a la improvisación. Cuando decidimos prepararnos para opositar, tenemos que tener muy presente que se trata de una carrera de fondo, donde debemos ser constantes y mantener […]\nNo hay comentarios en FORMACIÓ EN LÍNIA\nEn els darrers anys, la formació en línia està guanyat espai amb una creixent participació. I cada vegada, seran més les persones que optaran per aquest tipus de formació. I sobretot, en temps de pandèmia, que sembla que hagi vingut per quedar-se. Per una banda hi ha una necessitat d’actualització personal molt alta. El món […]


Blog de la Mostra d'Audiovisuals i Fotografia de Muntanya: de novembre 2015\nBASES DE FOTOGRAFIA\nBASES DEL CONCURS DE FOTOGRAFIA, 19a. EDICIÓ\n• Activitats a la muntanya\n• Flora i fauna\nS’admeten fins a tres obres per autor/a i categoria. S’ha d’especificar a quina categoria pertany i quina és l’orientació de la foto per poder-la penjar correctament.\nÚnic de muntanya per a les tres categories.\nLes obres han de tenir una mida de 20 x 30 cm. com a màxim. No s’admetran fotografies amb marc imprès o qualsevol tipus de retoc digital.\nLes fotografies han d’anar obligatòriament muntades sobre cartolina llisa de 30 x 40 cm de color blanc o negre, sense cap tipus de manipulació, no s’admeten les fotografies muntades amb paspartú. Aquestes mides s’han de respectar rigorosament donat que, durant l’exposició, les fotografies aniran col·locades dins d’un marc, les que no acompleixin aquests requisits seran desqualificades.\nAl darrere de cada obra cal fer constar el pseudònim de l’autor/a i el lema o títol de la fotografia, i la categoria.\nLes fotografies hauran de presentar-se en un sobre tancat, a l’interior del qual hi haurà un full amb el pseudònim, nom, cognoms, correu electrònic, adreça i telèfon de l’autor/a. A més, dins del sobre caldrà posar una còpia de mida normal (10 x 15 cm) de cada obra. I a ser possible, agrairem que s’incloguin les dades tècniques de les fotografies (càmera, pel·lícula, obertura, etc.)\nEl termini d’admissió de les fotografies es tancarà el dia 26 de febrer de 2016. Les obres s’hauran de lliurar al Centre Cultural La Farinera del Clot (Gran Via de les Corts Catalanes, 837 – 08018 Barcelona).\n• 1er premi: 350 euros i trofeu.\n• 2on premi: 200 euros i trofeu.\n• 3er premi: 100 euros i trofeu.\n· Hi haurà un 1er i 2on premi per a cadascuna de les tres categories consistents en un trofeu.\n• Trofeu "in memoriam" TONI MORENO y GONZALEZ - membre fundador i primer president de la UESMAP (Granada 09/03/61 - Pic d'Alba 19/07/96).\n• Trofeu "in memoriam" JOAN RAMON BUIL i MANZANARES - monitor de la secció infantil de la UESMAP (Barcelona 18/07/72 - Pica d'Estats 05/10/96).\n• Trofeu "in memoriam" JORDI HERNÁNDEZ i BALLESTER – membre fundador i President de la Secció Excursionista del Foment Martinenc (Barcelona 01/10/65 – Les Masies de Voltregà 27/02/11).\nTrofeu Denúncia Medi ambient:\nEs concedirà també el TROFEU MOSTRA- 2016 a la millor fotografia-denúncia al medi ambient en muntanya.\n· No es concedirà més d’un premi per autor/a a cada categoria.\n· Exceptuant els populars que són independents en ser escollits pel públic.\n· El veredicte es farà públic durant la cloenda i repartiment de premis el 19 de Març de 2016.\nL’organització muntarà l’exposició amb les millors fotografies presentades i romandrà oberta al públic del 5 al 19 de març de 2016 al Centre Cultural La Farinera del Clot.\nA partir del 25 d’abril fins al 28 de maig al local de l’A. E. Icària del C/. Llull, 184, baixos, 08005 - Barcelona, de 19.30 a 21.30 h. Totes les obres no recollides dins el termini establert passaran a ser propietat de l’organització de la Mostra.\nNomés es retornaran per correu postal les obres si han estat trameses acompanyades d’un sobre preparat amb l’adreça de l’autor/a i els segells corresponents.\nCada modalitat comptarà amb dos jurats:\n• Un jurat d'admissió d'obres, el qual verificarà que les obres tinguin el format, les mides, la presentació i la representativitat establerts.\n• Un segon jurat, format per membres destacats en l’àmbit fotogràfic.\n• La fotografia comptarà amb un tercer jurat format pels visitants de la mostra.\n· Qualsevol modalitat podrà declarar-se deserta.\n· Les decisions dels Jurats seran inapel·lables.\nEls premis que tenen dotació econòmica estan subjectes a la retenció que marca la Llei.\nBASES DEL CONCURS D'AUDIOVISUALS,\nS’admet un màxim de dos audiovisuals per autor/a amb una durada màxima de 60 minuts. En cas que hi hagi una participació molt nombrosa, els autors/es han d’escollir un sol audiovisual per participar.\n* Els audiovisuals que sobrepassin els 60 minuts seran desqualificats.\nS’admet un màxim de dos audiovisuals per autor/a amb una durada màxima de 30 minuts. En cas que hi hagi una participació molt nombrosa, els autors/es hauran d’escollir un sol audiovisual per participar.\n· Els audiovisuals que sobrepassin els 30 minuts seran desqualificats.\nPer tal de seleccionar les obres, cal que el personal participant les faci arribar a l’Organització de la Mostra en DVD, tant en la categoria professional com en l’amateur.\nDe preferència el programa emprat haurà de ser VLC Media Player en alta resolució.\nLa muntanya i el seu entorn (alpinisme, excursionisme, escalada, esquí, barranquisme espeleologia, sports extrem,BTT,etc).\nLa inscripció és gratuïta i limitada, de forma que serà necessari respectar l’ordre de recepció.\nTota inscripció caldrà que porti un full amb el nom, cognoms, adreça postal, correu electrònic, telèfon de l’autor, format, títol, argument i durada en minuts.\nLes inscripcions caldrà enviar-les abans del 25 de gener de 2016 a qualsevol dels centres Organitzadors.\nADMISSIÓ D’AUDIOVISUALS O D’OBRES:\n- El jurat haurà de disposar de l’audiovisual abans de la projecció per tal de visualitzar-lo i s’haurà de lliurar a l’organització com a màxim el dia 5 de febrer de 2016, enviant-lo a la Farinera (Gran Via de les Corts Catalanes, 837 – 08018 Barcelona).\n- La inscripció es pot fer omplint el formulari que hi ha a la pàgina web: www.mostrademuntanya.cat\n- Les mateixes obres només podran presentar-se un cop a la Mostra.\n- La Mostra està oberta a persones físiques i/o productores de qualsevol país.\n- Tots els audiovisuals que es presentin en llengua diferent al català o castellà caldrà que portin subtítols.\n- L’autor/a certifica que té el copyright i tots els drets de propietat intel·lectual i que té la potestat per tal de distribuir, exhibir i promocionar la pel·lícula en tots els formats fins ara coneguts, fins i tot els referents a Internet universalment. D’igual manera, certifica que respondrà en el cas de qualsevol reclamació en matèria de drets d ‘autor com a únic responsable.\n- L’autor/a igualment certifica que té els drets/permisos necessaris sobre la música que serà presentada en públic.\n- El/la participant assegura que cap dels continguts de l’audiovisual que aporta a la Mostra vulnera cap dret de privacitat o publicitat d’una altra persona; i que l’ús total dels drets d’aquest audiovisual no vulnera cap dret o copyright de cap persona, o corporació.\n- La Mostra convida a tots els guanyadors i guanyadores i els i les productores a utilitzar el logotip de la Mostra en els crèdits de les obres i els premis rebuts. El logotip estarà disponible al web oficial de la Mostra per a tal efecte.\n- Els audiovisuals guanyadors passaran a formar part de la videoteca de la Mostra. Aquests es faran servir exclusivament per a consultes internes i per a propòsits culturals de difusió de la Mostra sense ànim de lucre.\n- El guanyador o guanyadora autoritza a la Mostra a l’ús GRATUÏT de la seva imatge i a la difusió del seu nom i cognoms en qualsevol activitat de difusió promocional relacionada amb la Mostra.\n- Cada participant accepta, segons la Llei Orgànica 15/1999 de Protecció de Dades, que les seves dades personals siguin tractades i recollides en un fitxer de la Mostra. Aquestes dades seran usades només per a finalitats referents a promoció de la Mostra.\n- Cada participant podrà, demanar la rectificació, cancel·lació i oposició mitjançant un escrit que podrà dirigir a la Mostra.\n- La notificació a les guanyadores i guanyadors tindrà lloc el mes de març i els resultats es publicaran al nostre web.\nENVIAMENT DE LES OBRES:\nCaldrà fer arribar a l’organització un original i una còpia de l’audiovisual presentat.\nTot el material s’enviarà amb ports pagats a càrrec del participant.\nL’organització podrà realitzar un tràiler, si així ho considera necessari, per tal de fer promoció i publicitat de la Mostra.\nL’Organització es posarà en contacte amb l’autor/a per tal de comunicar-li el dia i l’hora en que haurà de presentar-se per projectar el seu audiovisual\nL’Organització de la Mostra es reserva el dret de canviar els premis per un de valor igual o superior a l’indicat per categoria.\n• 1er premi: 600 euros i trofeu\n• 2on premi:100 euros i trofeu\n• 1er premi: 400 euros i trofeu\nEl guanyador de la categoria Amateur a més podrà exposar la seva obra al Festival Explos (França), fruit d’un acord entre ambdós Festivals, caldrà per aquest motiu que faci subtitulacions al seu treball en francès, el que permetrà fer més difusió de les obres guanyadores i dels/les seus/ves autors/es. D’altra banda, l’allotjament per a dues persones i el desplaçament (en cotxe) fins a Ax-Les-Thermes (Ariège) hi estaran inclosos.\n- No es concedirà més d’un premi per autor/a\n- Es veredicte es farà públic durant la cloenda i repartiment de premis el dia 19 de març de 2016.\nLa sala disposarà d’un reproductor de DVD, una pantalla i un equip de so. Si fos necessari per a la projecció un altre tipus de material, caldrà que el propi autor/a el porti.\nLa Comissió organitzadora es reserva el dret de publicar les obres i audiovisuals premiats amb l’objectiu de promocionar la Mostra.\n· Un jurat d’admissió d’obres, el qual verificarà que les obres tinguin el format, les mides, la presentació i la representativitat establerts.\n· Un segon jurat, format per membres destacats en l’àmbit fotogràfic i audiovisual.\n· Les decisions del jurat seran inapel·lables.\nBASES DEL CONCURSD'AUDIOVISUALS, 19a. EDICIÓ: ...


La casa Plantada\nEs troba a l'actual plaça de Figueres. Construïda el 1916, hi va residir la cantant Mercé Plantada i el seu fill entre aquesta data i el 1928, després de la seva separació matrimonial, ja que era la casa dels seus familiars. La Plantada, la família de la qual era originària de la nostra població, mentre visqué a Rubí en aquesta casa, va col·laborar en moltes actuacions musicals, a llocs ben diversos. Entre el 1947 i el 1950, l’edifici va ser adqurit per a instal.lar-hi una acadèmia: les actuals escoles Balmes.\nAquesta casa anuncia elements del noucentisme. Les obertures de la façana, en nombre de quatre, presenten una llinda que imita arcs deprimits convexos, acompanyats a la part baixa de les finestres i al balcó del primer pis per una barana calada d’obra en forma de roleus vegetals.Trobem també uns respiralls romboïdals de terrissa sobre cada obertura de la primera planta. Els extrems superiors de la façana estan rematats en forma de pinya funerària.\nPresenta també un jardí adossat, amb una porta que dóna al carrer molt similar a la de la torre Riba: de ferro forjat, està emmarcada per dues pilastres amb coronament gaudinià de picadís de ceràmica vidrada blanca.


PAe - El Portal “El teu Europa” ara en línia en espanyol.\nEl Portal “El teu Europa” ara en línia en espanyol.\nLlançament del teu Europa, el portal oficial d'informació i assistència que li ajuda a comprendre i defensar els seus drets en altres països de la UE.\nLlançament de <b>El El teu Europa , el Portal oficial d'informació i assistència que t'ajuda a comprendre i defensar els teus drets en altres països de la UE.\nEn El teu Europa trobaràs tota la informació que puguis necessitar per viure, viatjar, estudiar, treballar o fer negocis en altres països de la UE. El teu Europa ofereix informació clara i actualitzada sobre els teus drets europeus i una multitud d'exemples basats en la vida real. El teu Europa també publica consells i advertiments per ajudar-te a evitar problemes administratius en altres països de la UE.\nEl teu Europa conté informació a les àrees de treball, residència, viatges, educació, salut, família, vehicles i consum podent ser útil en l'àmbit personal i professional.\nA través del teu Europa podràs també accedir a serveis d'assistència gratuïts que t'assessoraran en el teu cas concret o ajudaran a cercar solucions si els teus drets europeus no són respectats en altres països de la UE. La Comissió Europea i les autoritats nacionals proporcionen els continguts publicats en El teu Europa.


Inauguració: 3 de gener de 2014\nEn els meus treballs objectuals parteixo d’un joc poètic on l’objecte originari precisa d’un vincle suficient amb l’artista, que consisteix sovint en un llarg període de convivència al taller abans de ser usat, per tal de sentir-lo com a propi. En el cas dels llibres-objecte, aquest vincle sol ser més immediat donat que els llibres em són els objectes més propers.\nMés informació: www.lupusgrafic.com\nInauguració: 7 de febrer de 2014\nEn les obres que realitzo es pot apreciar l'interès per construir espais partint d'aquesta idea d'interval de cossos i objectes, que ajuden a crear un discurs persuasiu sobre afectes i desitjos. L'anhel d'estabilitat i la necessitat d'inestabilitat que conviuen en la seva pròpia contradicció.\nEncara que en la majoria de les instal·lacions la principal protagonista és l'absència, són els mateixos objectes utilitzats els que fan referència a l'ésser humà i al cos en el seu entorn més immediat, ple de conflictes, on el terrenal i el transitori es comuniquen sense caràcter dramàtic a través del quotidià. Per això, els elements que componen les obres mai abandonen el seu significat inherent, ja que serveixen per potenciar aquest discurs.\n“Els homes van per camins diversos. Qui els segueixi i els compari veurà sorgir figures sorprenents; figures que semblen pertànyer a aquesta gran escriptura xifrada que hom copsa arreu, a les ales a la closca dels ous, als núvols, a la neu, als cristalls, a les formes de les roques, a les aigües glaçades, a dins i a fora de les muntanyes, de les plantes, dels animals, dels homes, en les clarors del cel, en els discos de pega i de vidre quan hom els frega i els rasca, en la ferritja que envolta l’imant i en les singulars conjuntures de l’atzar. Hom hi pressent la clau d’aquesta escriptura sorprenent, la seva gramàtica; però aquest pressentiment no es vol fixar en una forma determinada i sembla que refusa esdevenir la clau suprema. Sembla un alcahest que s’hagi estès damunt dels sentits dels homes. Només uns moments llurs desitjos i llurs pensaments fan l’efecte de condensar-se. Així brollen llurs pressentiments, però al cap de poc temps tot flota de nou, com abans, davant llurs esguards.”\nNovalis, “Els deixebles a Saïs”\nMés informació:marc padrosa\nInauguració: 12 d'abril de 2014\namb l'intervenció sonora d'Antuán Duchamp\nLlegir text complert:\nMés informació sobre els artistes:\nInauguració: 10 de maig de 2014\nMitjançant l'escultura intento parlar del que m'importa: la solitud de l'esser humà, el que és efímer de la vida, el dolor espiritual, una certa crítica social, una visió irònica de la vida i de la pròpia manera de percebre-la. Des del 2007 vaig establir un sistema de treball basat a potenciar mitjançant els materials, la fragilitat i la fugacitat. Per a poder fer-ho, necessitava protegir aquests mons/ univers que sortien de les meves mans i vaig recórrer a les cúpules de vidre. Alhora vaig incorporar com a element constant, la llum. Finalment utilitzo sempre l'absència de l'esser humà per parlar de la seva presència latent. Construeixo aquestes escultures a escala petita, sabent que quan la mirada és sensible la mida no importa, però imagino i somio veure aquestes peces en una escala monumental.. poder passejar-hi entremig i sentir l'atmosfera que respiren.\nMés informació:Web de Mercè Ribera\nEls ous fatídics/The fateful eggs\nInauguració: 7 de juny de 2014\nMartin Copertari ens presenta un collage diorama composat per cinc capes utilitzant cromolitografias antigas originals. / Collage Diorama made up of five layers over background using original antique chromolithographs.\n"Copertari treballa amb gravats originals de la segona meitat del segle XX. Rescata d'ells el preciosisme del transitori, doncs la seva vida va ser breu: en pocs anys la fotografia els va prendre el relleu per il·lustrar les revistes científiques i de divulgació, les novel·les sentimentals".\nMés informació:Tumblr Martin Copertari\nInauguració: 4 de juliol de 2014\nPer a què hi hagi moviment ha d’haver-hi contradicció. Qualsevol canvi produeix una fricció, una resistència al moviment generat.\nPer a superar les friccions, els esculls del camí per a poder seguir en moviment i per tant vius/vives, decididament hem de ser una inèrcia divergent.\nLlavors el procés que es produeix, sigui social o personal és un producte de l’evolució, de saber observar, pensar i sentir la realitat de cadascú de nosaltres i a l’hora la relació amb els altres i per tant, amb la societat.\nEl moviment convergent s’ha esgotat.\nMés informació:web de Lluís Gálvez\nInauguració: 1 d'agost de 2014\nQuim Rifà és un artista torellonenc amb l'estudi a Molins de Rei que treballa l'escultura a partir de materials reciclats. Ha realitzat diverses exposicions individuals i col·lectives en l'àmbit nacional i internacional i ha estat premiat en el Drap Art 2012 a l’artista emergent. En els seus treballs els objectes quotidians en desús adopten una nova vida completament diferent. Aquesta és la línia de treball que segueix des de la seva estada a Berlín el 2009 on va fer evolucionar el concepte de creació cap a la manipulació d’objectes obsolets per unir-los en una sola forma. Amb això busca que dues imatges molt clares, la dels objectes originals i la de la nova forma, puguin ser reinterpretades més o menys lliurement per l’observador. La creativitat juga, en un món imaginari, entre l’humor i l’absurd. Els seus treballs també tenen una vessant performativa on utilitzant materials de la deixalleria va creant animals de grans dimensions i finalment els pinta amb una nova pell. Recentment aquesta via creativa s'ha fusionat amb altres tècniques artístiques, com els forns de raku, dins el col·lectiu Müll.\nMés informació:web de Quim Rifà\nInauguració: 5 de setembre de 2014\nValérie Prot utilitza elements simples al seu treball per cridar l'atenció sobre la continuïtat que pugui existir entre la realitat i la ficció; explica històries visuals utilitzant la fotografia com una eina amb una capacitat poètica i discursiva infinita, amb un posicionament d'autor que interpreta i simbolitza la realitat que li ha tocat viure.\nMés informació:web de Valérie Prot\nInauguració: 4 d'octubre de 2014\nAmb seu a Londres, U.K.\nSelecció d'exposiciones recents: 2014 The Shutter Hub Alternative Process Exhibition, Octubre, Mossley, U.K. 2014 Doomed Gallery, The Polaroid Show, Septiembre, Londres, U.K. 2014 Tate Britain, Texture/Collage, Agosto, Londres, U.K. 2014 Tate Britain, Text/Narrative/Image, Julio, Londres, U.K. 2014 Washington St Gallery, MA, USA 2014 Nave Gallery, MA, USA 2014 MadPhoto Gallery, Madrid, España 2014 Centro Cultural Universitario Casa Porras, Granada, España. 2014 Ukama Galeria, Malaga, España 2014 La(b) Galerie Artyfact, Paris, Francia Algunas publicaciones: LensCulture, Sarmad Magazine, Thistle Magazine, Vogue it, Lenscraft, Yet Magazine, Flux Fest Chicago FLUXUS, The Hand Magazine, Fluid Radio, Poadarium 2015, Shooting film...\nInauguració: 31 d'octubre de 2014\nDes de 2010, Josep Motas dissenya i produeix els seus propis dissenys i els d’altres artistes i dissenyadors com Ció Abellí, Laia Madalain, o Marc Escobar. Des de 2012, l’artista rumana Irina Grosu forma part del projecte, i des dels seus inicis han exposat en diverses fires i exposicions, tant de disseny com d’art. Han participat en les tres últimes edicions de la fira internacional de disseny i producte Ventura Lambrate dins el marc del FouriSalone de Milà (2012, 2013, 2014). També en la primera edició de Spanish Makers, organitzada per O-cults, a la Rinascente de Milà (2014), al Casadecor Barcelona (2011), han estat convidats a exposar els seus dissenys a la fira World of Furniture de Sofia, a Bulgaria (2011), en l’exposiciò Melting Pot de Foneria Napolèonica a Milà (2013), al The Brandfactory dins l’esdeveniment del The Brandery de Barcelona (2012), al Rehogar, organitzat per Makea a València (2010). Al 2014 han exposat en la sala de l’associació de ceramistes de Catalunya juntament amb Krasznai, Apparatu i Marre Moarel comissariada per Rosa Cortiella.\nInauguració: 5 de desembre de 2014\nInfluenciat per René Magritte, Man Ray, Isidro Ferrer, Gustavo Vega, Gilbert Garcin, pels corrents surrealistes, per Joan Brossa ... Investiga a través de la fotografia i la il·lustració digital les ambigües relacions que pot haver-hi entre la paraula i la imatge. En desplaçar el sentit natural del significant i significat, explota la seva capacitat simbòlica, convertint les imatges que presenta en discursos que són paradoxes ... analogies, metàfores, o metonímies visuals, sempre en relació amb el llenguatge i les figures retòriques.\nMés informació:flickr d'Edu Barbero


Programa Estatal I+D+I Orientat als Reptes de la Societat - EUROPA INVESTIGACIÓ - IMBgrup | ADVOCATS I ECONOMISTES\nPrograma Estatal I+D+I Orientat als Reptes de la Societat – EUROPA INVESTIGACIÓ\n20 abril, 2015 /in Consultoria i Finances, Notícies /by IMB Grup\nPromoure i millorar la participació espanyola en iniciatives europees en ciència i tecnologia, en especial, el H2020 i de manera específica:\na) Incrementar la participació de tots els agents del sistema espanyol en projectes i programes internacionals.\nb) Possibilitar la coordinació i el lideratge de grans projectes d’H2020.\nc) Millorar la taxa d’èxit i de retorn aconseguit per les entitats beneficiàries a H2020 amb respecte a 7PM.\nd) Fomentar l’excel•lència i internacionalització del personal investigador de les institucions executores de l’I+D+I.\ne) Recolzar l’accés a H2020 d’entitats espanyoles sense experiència prèvia.\nf) Facilitar el compliment dels objectius de participació establerts en els plans estratègics d’internacionalització de les entitats beneficiàries.\nLes següents persones jurídiques sense ànim de lucre que estiguin vàlidament constituïdes i tinguin domicili fiscal a Espanya:\nOrganismes públics d’investigació.\nUniversitats públiques, els seus instituts universitaris, i les universitats privades amb capacitat i activitat demostrada en I+D.\nAltres centres públics d’I+D. Organismes públics i centres amb personalitat jurídica pròpia dependents o vinculats a l’Administració General de l’Estat, i als dependents o vinculats a les Administracions públiques territorials i als seus organismes, o participats majoritàriament pel sector públic, sigui quina sigui la seva forma jurídica.\nEntitats i institucions sanitàries públiques i privades, sense ànim de lucre, vinculades o concertades amb el Sistema Nacional de Salud que desenvolupen activitat investigadora.\nInstituts d’investigació sanitària acreditats.\nEntitats públiques i privades sense ànim de lucre que realitzin activitat d’I+D, definida en els seus estatuts com activitat principal, i que generin coneixement científic o tecnològic.\nCentres tecnològics d’àmbit estatal i centres de recolzament a la innovació tecnològica d’àmbit estatal.\nLes actuacions seran executades per un equip liderat per un responsable principal que serà el principal garant del compliment dels objectius i tasques a desenvolupar en l’actuació.\nEl responsable principal haurà de posseir el títol de doctor o en el seu cas, ser titulat superior i acreditar experiència en I+D+I durant al menys cinc anys.\nLa resta de personal participant en l’actuació haurà de pertànyer a la plantilla de l’entitat sol•licitant o de l’associada.\nCaracterístiques (Tipus de projectes i actuacions objecte d’ajuda)\nLes ajudes objecte d’aquesta convocatòria financen les despeses necessàries per la preparació i presentació de noves propostes coordinades per investigadors espanyols dirigides a les convocatòries de H2020.\nDespeses d’adquisició de material fungible, subministraments i productes similars.\nDespeses de consultoria, traducció i serveis equivalents destinats de manera exclusiva a l’activitat objecte d’actuació.\nDespeses de viatges i dietes, assistència a congressos i conferències, visites i estàncies breus d’investigadors, tant convidats com de l’equip d’investigació del projecte o participant de l’actuació.\nDespeses derivades de l’assessorament i recolzament a la innovació, tals com consultoria de gestió, assistència tecnològica, serveis de transferència tecnològica, formació, consultoria sobre bancs de dades i biblioteques tècniques.\nL’import de la subvenció es lliurarà per anualitats. Amb caràcter general, el pagament d’aquestes anualitats es lliurarà per anticipat. El pagament de la primera anualitat es tramitarà amb motiu de la resolució de concessió. El pagament de la segona anualitat, en el seu cas, estarà condicionada a la presentació de la justificació econòmica anual.\nPeríode finançable i execució\nEl termini d’execució de les actuacions serà d’un o dos anys, a comptar des de la data que es determini la resolució de concessió. En tot cas, la data d’inici no podrà ser anterior a 1 de gener de 2015.\nModalitat de l’ajuda\nLes actuacions d’aquesta convocatòria corresponents a les accions “Europa Investigació”, solament podran ser sol•licitades en la modalitat individual. Les ajudes podran finançar total o parcialment el pressupost sol•licitat en les propostes presentades. La quantia es determinarà en cada cas en funció de les disponibilitats pressupostàries i dels objectius, necessitats i durada de les actuacions presentades.\nImport total assignat\nLa quantia màxima destinada a finançar les ajudes serà de tres milions d’euros, amb càrrec al pressupost de despeses de l’any 2015.\nEl termini de presentació de sol•licituds serà des del 14 d’abril de 2015 fins al 14 de maig de 2015 a les 15:00 hores (hora peninsular espanyola).\nDescarga (PDF, 375KB)\nTags: Consultoria i Finances\nhttp://imbgrup.com/web/wp-content/uploads/logo-BOE.jpg 104 204 IMB Grup http://imbgrup.com/web/wp-content/uploads/IMB-cap-2.png IMB Grup2015-04-20 09:05:302015-04-20 09:15:13Programa Estatal I+D+I Orientat als Reptes de la Societat - EUROPA INVESTIGACIÓ\nEn marxa les noves edicions dels programes EcoEmprenedorXXI i BioEmprenedorXXI\nEl Mercado Alternativo Bursátil (3). ¿Una alternativa de financiación para la PYME?\nCom valorar a una empresa de biotecnologia pura\n48 horas de poca transparencia… 900 millones menos y mucha confianza perdida\n'Start up' a la caça de talent a països en vies de desenvolupament\nAnálisis: ¿Cómo operan con posiciones cortas los bajistas en el mercado bursátil?\nACCIÓ obre les convocatòries dels programes Expansiona’t, Empresa Exporta i Iniciació a l’Exportació per a pimes\nMABIA Llança el primer sistema de rating específic per a les empreses del... ECOEmprenedorXXI


La Caminada Nocturna recorrerà enguany el Torrent dels Alous i el Parc de Ca n'Oriol\nDimecres, 12 Setembre 2018 19:07\nRepresentants del CER, Rubí d'Arrel i l'Ajuntament en la roda de premsa de presentació de l'11a Caminada Nocturna\nEl Centre Excursionista de Rubí (CER) i Rubí d'Arrel han donat a conèixer els detalls de l'11a Caminada Nocturna, que tindrà lloc el dissabte 6 d'octubre i que anirà del Torrent dels Alous al Coll de Penjallops. Entre els punts d'interès s'hi trobaran llocs com la font de Can Tiraïres, la masia de Can Sant Joan, el parc de Ca n'Oriol i, molt probablement, la Finca Font del Ferro.\nLa Caminada Nocturna és una iniciativa conjunta del CER i Rubí d'Arrel que va néixer el 2008 i que, any rere any, s'ha consolidat com una de les activitats a l'aire lliure més participatives de la ciutat. Si l'any passat es va recuperar l'itinerari de la primera edició pel desè aniversari de l'activitat, enguany el recorregut ha estat inspirat pel de la segona Nocturna, basat en la zona del Torrent dels Alous.\nL'activitat arrencarà a les 20.30 h del pati de l'escola 25 de setembre, en consonància amb la voluntat de descentralitzar els recorreguts "i fer que la Nocturna volti per la ciutat", en paraules de Jordi Simó del CER. Des del centre sortiran tres recorreguts de 6 km, 9,5 km i 11,7 km en direcció al Torrent dels Alous. L'itinerari mitjà afegirà una volta pel Parc de Ca n'Oriol i el llarg pujarà a la Serra de Penjallops passant pel camí de Tirarïes i el camp de golf de Can Sant Joan.\nDurant el recorregut, hi haurà parades a set "punts d'interès" on els participants podran aprendre aspectes de la història o la cultura de la zona. Enguany s'ha preparat un a les cotxeres dels ferrocarrils sobre el centenari de l'arribada del tren a Rubí (vegeu notícia) i s'està acabant de tancar la possibilitat de fer-ne un altre al Centre Especial de Treball Finca Font del Ferro, per on passarà l'itinerari.\nA la tornada al pati del 25 de setembre tindran lloc el sopar i els concerts, que enguany aniran a càrrec de Sergi Estella i de l'associació Rubí Musical Segle XXI. També hi haurà animació infantil i jocs per part del Caçador de Trastets.\nMoisés Rodríguez, regidor de Cultura i Medi Ambient, ha posat en valor aquesta activitat que, assegura, "parteix d'entitats que s'estimen la ciutat" i està "plenament consolidada". L'Ajuntament col·labora amb la Nocturna amb un desplegament que inclou Protecció Civil, Infraestructures, Cultura, Esports i altres serveis.\nDilluns s'obren les inscripcions\nEnguany s'ha fixat un límit de 1.000 inscripcions que, com a novetat, només es podran tramitar a través d'Internet. Les inscripcions es poden fer del 17 al 26 de setembre al web del CER i els dorsals s'han de recollir al CRAC de l'1 al 3 d'octubre. Es mantenen els preus de 6 € per als adults i 3 € per als menors de 14 anys.\nTal com s'ha fet les darreres edicions, un euro de l'entrada es destinarà a una entitat solidària. Enguany, el col·lectiu que rebrà la donació s'escollirà a través d'un concurs d'idees que tindrà lloc al novembre i del qual es donaran més detalls pròximament.\nL'associació Rubí Musical Segle XXI, el CEPNA, el GCMR-CER, el CRAC, El Gra i Òmnium són algunes de les entitats que col·laboren en l'11a Nocturna, que també té el suport de l'Ajuntament, el Mercat Municipal i els establiments Condis Mariona i Rubigraf.\nJordi Simó, CER\nMoisés Rodríguez, regidor Cultura i Medi Ambient


Interessants novetats blocaires (13) - Saül Gordillo\nInteressants novetats blocaires (13)\nDimecres, 25 d'abril de 2007 01:48 h\nL'incombustible Joan Camp es posa al capdavant d'un nou mitjà digital: directe!cat, que es presenta amb el subtítol d'"informació amb independència", fent un cop d'ullet als lectors sobiranistes. Un diari electrònic que neix amb blocs incorporats. Ja ho diuen els propis estudiants: els blocs enriqueixen la tasca periodística.\nEl blocaire Jordi Mayoral lliura a la xarxa el seu llibre Ja m'he llicenciat!, descarregable gratuïtament, però també es pot comprar aquí. Per aquest Sant Jordi, la crònica universitària de Mayoral es presenta com "el llibre més descarregat".\nEn José Rodríguez [bloc] em fa saber l'existència d'aquest agregador de blocs de les xarxes d'esquerres en el context de Socialdemocracia.org.\nEls Verds Esquerra Ecologista estrenen una pàgina a mig camí del bloc i el web.\nLa cibercampanya a Vilassar de Mar, on tot està més obert que mai de cara al 27-M, és objecte de notícia a Vilaweb.\n-Oriac Martínez [bloc], militant de les JERC d'Arenys de Mar.\n-Marc Soler i Colomer [bloc], militant d'ERC d'Arenys de Mar.\n-Antoni Maria Salvat [bloc], candidat d'ERC a l'alcaldia de L'Aleixar.\n-Josep Xoy [bloc], candidat d'ERC a l'alcaldia de Berga.\n-Lupe Ferrer [bloc], candidat d'ERPV a l'alcaldia de Xàtiva.\n-Oriol Fernández Saltor [bloc], president d'ERC al Masnou.\n-Eduard Marrón [bloc], secretari de comunicació d'ERC de Gràcia.\n-Josep Rull [bloc], candidat de CiU a l'alcaldia de Terrassa.\n-Josep Trias [bloc], candidat de CiU a l'alcaldia de Blanes.\n-Fèlix Rodríguez [bloc], president d'Unió de Joves a Tortosa.\n-Josep Maria Cervera [bloc], regidor de CiU del Port de la Selva.\n-Cristòfol-Josep Bordes [bloc], militant de CDC a Santa Coloma de Gramenet.\n-Antoni Mazaira [bloc], militant de CDC.\n-Joan González [bloc], simpatitzant de CDC.\n-Parlem de Llinars [bloc], de la federació de CiU a Llinars del Vallès.\n-CiU La Torre de l'Espanyol [bloc]\n-Raimon Obiols [bloc], diputat socialista al Parlament Europeu.\n-Pere Navarro [bloc], alcalde de Terrassa i candidat a la reelecció pel PSC.\n-Joaquim Mas [web], alcalde de Canet de Mar i candidat del PSC a la reelecció.\n-Daniel Palomino [bloc], secretari d'organització de la JSC de Montcada i Reixac.\n-Ferran Villaseñor [bloc], primer secretari del PSC de Sant Cugat del Vallès.\n-Joan Adell [bloc], cap de llista del PSC de Vilassar de Dalt.\n-Luisa Rubio [bloc], primera secretària del PSC de Vilassar de Dalt.\n-Montserrat Capdevila [bloc], tinent d'alcalde del PSC de Sabadell.\n-Jaume Forcadell [bloc], candidat d'ICV a l'alcaldia de Tortosa.\n-Marcel Martínez [bloc], militant de la CUP de Vilafranca del Penedès.\nNovetats del PSM-Entesa Nacionalista\n-Biel Vicens [bloc], cap de llista del PSM-EN a les municipals de Llubí.\n-Barcelona positiva [bloc], per a veure la ciutat des d'una visió optimista a les portes d'unes eleccions.\n-Sant Feliu socialista [bloc], de suport al candidat del PSC a l'alcaldia.\n-Toni Ibàñez: Top d'Alianzo\n2454 lectures 6 comentaris\n6 / Anònim / Dimecres, 25 abr.2007 / 09.18 h\n5 / Marc Puig / Dimecres, 25 abr.2007 / 22.00 h\nT'escric perquè el bloc d'en Josep >Trias de CiU Blanes, no és seu, simplement que és anònim. En principi és d'un grup que es diu jovesxblanes, i que són uns "teorics"joves que donen suport al candidat de CiU\n4 / Manresa Calidoscopi / Dijous, 26 abr.2007 / 11.28 h\nL'alcalde de Manresa i candidat pel PSC, Josep Camprubí també ha obert el seu bloc:\nL'alcaldable per Iniciativa a Manresa, Núria Sensat també ha obert bloc:\nI el candidat per CiU a Manresa, Josep Vives compta amb una web pròpia:\nhttp://www.vivesman... Llegir més\n3 / Pepeluí / Divendres, 27 abr.2007 / 16.27 h\nbcnpositiva, l'he creat jo i un parell d'amics, i el fem per valorar la ciutat des d'un punt de vista favorable, les crítiques es poden llegir a tot arreu, el que no hi havia a internet és cap opció de blog o de web que donés un cop de vista a la ciutat a les coses que es fan bé, petites i que no surten ni als butlletins municipals de poc rellevants per la gran política però que ens afecten com a ciutadans.\n2 / David / Divendres, 27 abr.2007 / 10.33 h\nEl bloc de Barcelona Positiva que cites més amunt té més de flog (un fals bloc amb finalitats publiciàries) que no pas el que entenem com a bloc. Només cal mirar el perfil de les entrades, entusiastes sense cap tipus de fisura amb la gestió de l'Ajuntament de Barcelona, o que tots els comentaris tinguin el mateix perfil i redacció que les entrades. Si es tracta el bloc d'un grup de fans de l'Hereu o l'ha muntat el Pepe Zaragoza, el millor que poden fer és no amagar-se i declarar-ho pú... Llegir més\nCCMA alt maresme autopista calella catalunya catalunya ràdio comunicació conxita campoy cultura internet jaume puig joaquim rey josep lluís fillat josep rovira malgrat de mar manel pujol maresme pineda de mar podcast política ramon camp repòrter saül gordillo sobirania.cat societat


American Dream: d’abril 2008\nEn dic insistents perquè no se m'acut una paraula millor. Tot i el temps que ja ha passat, encara sóc incapaç d'entendre del tot com funciona el sistema electoral als EUA.\nDe moment el que sí que he entès és que hi ha d'haver un candidat republicà (ja escollit, John McCain) i un de demòcrata: serà la Hillary, serà l'Obama? No tothom vota en aquestes eleccions primàries i caucuses, només els delegats (tot i que encara no sé ben bé qui són). En cas d'empat, per dir-ne així, els superdelegats (que tampoc no sé qui són), desfarien l'empat.\nEl problema, de moment, és que els vots estan molt repartits, encara que l'Obama té un lleuger avantatge. Per això hi ha hagut tant d'enrenou amb les primàries de Pennsylvania. Les ha guanyat la Hillary, però no té prou vots per convertir-se en la candidata a la presidència.\nEl més divertit de tot és que tothom comença a estar una mica fart de la situació, fins i tot dins del partit, i les eleccions generals no seran fins al novembre. Només de pensar que cada dia hi haurà hores i hores de comentaris sobre el tema a la televisió, a l'autobús, a les sales d'espera dels hospitals... em fa posar la pell de gallina.\nEl que trobo més horrible és que en realitat hi ha més partits que passen totalment desapercebuts. No sé si és que la gent no els vota perquè no els agraden o senzillament perquè ni tan sols saben que existeixen. No n'he sentit a parlar mai, a la televisió, ho he sabut a través d'una persona que no està d'acord amb cap dels candidats oficials.\nSi algú entén aquest guirigall, feu-me'n cinc cèntims, perquè m'estic tornant boja. Sort que els Lakers i en Gasol em fan pujar la moral cada cop que juguen. Ahir la victòria era tan clara que en Jack Nicholson fins i tot va marxar un parell de minuts abans que s'acabés el partit :-)\nPolítica o esports? Política a la tele fins a fer-la més aviat odiosa, i esports per calmar el poble, suposo.\nBona salut a tots i feliç ressaca de Sant Jordi.\nPublicado por Laura Largo en 12:30 1 comentari:\nJa us vaig comentar que el John dominava el bon dia i el pa amb tomàquet. També domina Sant Jordi. En coneix la llegenda i la tradició, i l'any passat ja em va fer arribar roses quan jo encara vivia a Barcelona (no em va poder enviar una rosa sola, però va valer la pena).\nAquest any també he tingut rosa, i ell ha tingut llibres, sense signatura, sense l'ambient tan especial i que enyoro més que no em pensava, i a més, hem pogut sortir a sopar fora i trencar una mica la rutina.\nPoc a poc va coneixent coses noves: va quedar admirat en veure fotografies de castells i de correfocs, i sempre el fa riure que tinguem pastissos per tot. Tortell de reis, mola de Sant Vicenç, crema de Sant Josep, mona, pastís de Sant Jordi, tronc de Nadal...\nAra només ens cal poder venir a passar el Nadal a casa i fer cagar el tió.\nDes d'aquí molts petons a tots els Jordis, sobretot al meu Jordi-Jorej, i moltes roses per tothom.\nPublicado por Laura Largo en 12:20 Cap comentari:\nAvui he llegit un article a l'edició digital del diari El País. El tema és ben espinós: la pena de mort. Fins fa unes poques hores hi havia una moratòria, per dir-ne així, perquè molts presos al corredor de la mort i força advocats consideraven que morir per injecció letal era un càstig cruel.\nEn realitat, la constitució dels EE.UU parla d'això, de càstigs cruels. Després d'una sèrie de disputes en què s'afirmava que molts botxins no eren metges (evidentment, els metges fan un jurament hipocràtic per preservar la vida, no per llevar-la) i que no administraven correctament els fàrmacs per executar els reus, van arribar un munt d'apel·lacions argumentant que morir per injecció letal no era tan pacífic i dolç com molts pensaven.\nPer una majoria de 7 a 2 s'ha decidit que no, que la injecció letal no és un cástig cruel, i que per tant no s'acceptaran més apel·lacions de reus condemnats a morts sobre aquest tema (deixem a part l'execució de persones amb problemes mentals i similars...).\nEl que m'ha cridat molt l'atenció són els arguments que apareixien en aquest article. El primer, que hi ha persones innocents esperant morir. Suposo que molts ens ho hem plantejat. Però sembla que no és suficient per convèncer la majoria. El nou argument és que és més car executar una persona que mantenir-la de per vida en una cel·la.\nI bé, qui sap, potser és l'argument econòmic el que farà replantejar aquest tema. Us envio el link per si sentiu curiositat i voleu llegir l'article, val la pena. Espero no haver confós termes, benvingudes siguin les correccions i opinions.\nPublicado por Laura Largo en 11:02 Cap comentari:\nQuina alegria! A Los Angeles hi ha un casal català, ara ja no em sentiré tan sola. Ho he descobert a través del Ministeri d'Assumptes Exteriors, Internet és un gran invent. M'agradaria contactar-hi i veure quines activitats fan, aviam quan m'hi puc apuntar.\nDe moment només us comunico que el casal existeix. Quan ja hi hagi fet acte de presència, us aniré explicant què fem, i amb una mica de sort, els avanços del John en català. De moment domina el bon dia i pa amb tomàquet!\nBona salut a tots!\nCavalcant al salvatge oest! Ahir va ser el meu aniversari, i aquest va ser el regal que em va fer el John: ens en vam anar a un ranch a muntar a cavall. M'encanten els animals, i poder estar amb els cavalls, ajudar a raspallar-los, ajudar amb brides i similars i després poder passar una bona estona muntant a cavall, és fantàstic.\nEl John anava ben acompanyat: la Moose és una euga tranquil·la, com ell, van passejar amb la propietària, la Kathy, i van anar al seu ritme. A mi em veieu amb el Commander. Suposo que el nom ja us en dóna una idea. Un mascle amb ganes de córrer, de galopar, i jo encantada de la vida. Anàvem per pistes que tampoc no permetien un galop fort (pobret, quina desil·lusió per a ell), però sí que sovint podíem trotar, i ho vam disfrutar al màxim. Ara, això sí, cada dos per tres l'havia de frenar. Encara no entenc com les regnes van resistir.\nEstic molt contenta. Si anàvem al pas, podia dominar-lo amb una mà, però sí que havia de fer servir les dues per frenar-lo, és tossut com jo.\nTan de bo el Jordi, el meu germà, hagués pogut venir amb nosaltres, així també hauríem celebrat el seu aniversari. PER MOLTS ANYS, BRO!\nPublicado por Laura Largo en 13:36 1 comentari:\nPublicado por Laura Largo en 13:50 Cap comentari:


Johann Pachelbel - Viquipèdia, l'enciclopèdia lliure\n(S'ha redirigit des de: Pachelbel)\nJohann Pachelbel (pronunciat [ʝoˌɦam ˈpʰaxl̩bɛl]) (Nuremberg, 1 de setembre de 1653 - ibíd. 3 de març de 1706) va ser un compositor, organista i professor alemany del Barroc. Pachelbel és un dels músics més importants de la generació anterior a J. S. Bach. Entre les seves nombroses composicions cal esmentar el seu cèlebre Cànon en Re, obra que ha estat objecte de nombrosos enregistraments.\n1r setembre 1653\n3 març 1706 (52 anys)\nCompositor, organista, professor\nFuga, cànon, xacona i música clàssica\nHeinrich Schwemmer i Georg Caspar Wecker\nJohann Christoph Bach I i Johann Heinrich Buttstett\nCànon en Re\n1 Primera joventut i educació\n2 Organista a Viena\n5 La família de Pachelbel\nPrimera joventut i educacióModifica\nJohann Pachelbel va néixer a Nuremberg, Francònia (Alemanya), a finals d'agost de 1653 i va ser batejat l'1 de setembre. El seu pare va ser Johann Pachelbel i Anne Maria la seva mare. Va rebre la primera formació musical de Georg Caspar Wecker, organista de l'església de Sant Sebald (Sebalduskirche), i de Heinrich Schwemmer, un músic que més tard es convertia en el cantor de la mateixa església.\nJohann Mattheson, una de les fonts més importants d'informació sobre la vida de Pachelbel, esmenta en la seva obra Grundlage einer Ehrenpforte (Hamburg, 1740) que Pachelbel de jove va demostrar unes habilitats musicals i acadèmiques excepcionals. Va estudiar a escoles de primària de Nuremberg i entrà a la Universitat d'Altdorf el 1669. Durant la seva estada a Altdorf, compaginà les classes amb les seves activitats com a organista en l'església de Sant Llorenç (Lorenzkirche). Malauradament nou mesos després va haver de deixar la universitat per dificultats financeres del seu pare.\nSebalduskirche, a Nuremberg.\nPer completar els seus estudis, aconseguí una beca al Gymnasium Poeticum de Ratisbona. Les autoritats escolars de Ratisbona, impressionades per les qualificacions acadèmiques de Pachelbel i el seu nivell musical, li permeteren estudiar música a fora del gimnàs amb Kaspar Prentz, un alumne de Johann Kaspar Kerll, músic molt influenciat per compositors italians com Giacomo Carissimi. Molt probablement és a través de Prentz que Pachelbel tingué coneixement de la música italiana del primer i mitjà Barroc.\nOrganista a VienaModifica\nEl 1674, sembla que orientat per Prentz, se'n va a Viena on aconsegueix el càrrec d'organista suplent a la Catedral de Sant Esteve (Stephansdom). En aquella època Viena era el centre del gran imperi dels Habsburg; era una ciutat cosmopolita d'una gran dimensió cultural. En relació a la música predominava la influència dels artistes italians al costat, també, de músics d'arreu d'Europa. Així, Johann Jakob Froberger servia d'organista a la cort fins que el 1657 el va succeir Alessandro Poglietti. També hi va viure un temps Georg Muffat.\nEl 1674 també va estar a Viena Johann Kaspar Kerll on hauria coincidit amb Pachelbel i probablement li hauria fet de mestre, ja que la música de Pachelbel mostra elements propis de l'estil de Kerll. Pachelbel va estar cinc anys a Viena, i allà va absorbir la música dels compositors catòlics del sud d'Alemanya i d'Itàlia, els estils del qual contrastaven amb la tradició musical luterana, molt més estricta. En alguns aspectes la carrera de Pachelbel és similar a la de Haydn, que en la seva joventut també va servir com a músic professional a la Catedral de Sant Esteve de Viena i que també va estar en contacte amb la música dels principals compositors del seu temps.\nEl 1677 va ser nomenat organista de la cort ducal a Eisenach, on va conèixer la família Bach i es féu molt amic del pare de J. S. Bach, Johann Ambrosius Bach, que era i vivia a Eisenach. Només s'hi va estar un any perquè va haver-hi complicacions i es va quedar sense feina. Se'n va anar amb una carta del mestre de capella, Daniel Eberlin, on aquest deixava constància de les qualitats de Pachelbel, de qui deia que era "einen perfecten und raren Virtuosen.(un perfecte i rar virtuós). Amb aquest document, el 18 de maig de 1678 va abandonar Eisenach.\nEl juny de 1678, Pachelbel va ser contractat com a organista de l'església del Predicador (Predigerkirche) a Erfurt, succeint a Johann Bach, el fill gran dels Bach. La família Bach era molt coneguda a Erfurt on pràcticament tots els organistes s'anomenarien més tard "Bach". L'amistat de Pachelbel amb els Bach trobà continuïtat i es convertí en el padrí de la filla de Johann Ambrosius, Johanna Juditha, i va ser el mestre de Johann Christoph Bach.\nPachelbel va viure a Erfurt durant dotze anys i aquí va consolidar la seva reputació com un dels principals compositors d'orgue alemanys. Els seus preludis coral serien les obres més representatives del període d'Erfurt. El contracte signat especificava que havia de compondre els preludis per als actes religiosos amb antelació, per evitar que s'improvisés durant el servei religiós. Les seves obligacions també incloïen el manteniment de l'orgue i, el més important, anualment la composició d'una obra gran per demostrar el seu progrés com compositor i organista.\nLa família de PachelbelModifica\nPachelbel es va casar dues vegades a Erfurt. El 25 d'octubre de 1681 ho feia amb Barbara Gabler, però ella i el seu únic fill van morir el setembre de 1683 durant una epidèmia. La primera obra publicada per Pachelbel són un conjunt de variacions de coral anomenades Musicalische Sterbens-Gedancken (Pensaments Musicals sobre la Mort) (Erfurt, 1683), influïdes evidentment pel drama familiar viscut.\nEl 24 d'agost de 1684 es va casar amb Judith Drommer (Trummert), filla d'un ferrer de coure. Van tenir cinc fills i dues filles; els seus fills, Wilhelm Hieronymus Pachelbel i Charles Theodore Pachelbel van ser també organistes, i Johann Michael es convertiria en un fabricant d'instruments. Una de les seves filles, Amàlia, aconseguiria un cert reconeixement com a pintora i gravadora.\nTomba de Pachelbel en el Rochuskirchhof de Nuremberg.\nEl 15 d'agost de 1690 Pachelbel deixà la seva feina a Erfurt amb el reconeixement dels seus serveis per tal de millorar la seva posició professional. Al cap de dues setmanes, l'1 de setembre, aconseguia el càrrec de músic i organista a la cort de Württemberg, a Stuttgart, sota el patronatge de la duquessa Magdalena Sibylla. Per desgràcia l'any 1692 es va veure obligat a fugir a causa d'una invasió francesa. Pocs mesos més tard va tornar a la seva regió natal, Turíngia, on el 8 de novembre de 1692 va ser nomenat organista de la ciutat de Gotha. Aquí va publicar la seva primera i única obra de música litúrgica, Acht Chorale zum Praeambulieren (1693).\nDurant la seva estada de tres anys a Gotha, Pachelbel rebia com a mínim dues invitacions de feina, una des de Stuttgart i un altre des d'Oxford (Anglaterra), però no en va acceptar cap.\nQuan Georg Caspar Wecker, l'antic professor de Pachelbel i organista de la Sebalduskirche de Nuremberg, moria el 20 d'abril de 1695, les autoritats de la ciutat van voler que un famós fill de la ciutat com Pachelbel fos el seu successor. Li van enviar una invitació oficial i les autoritats de Gotha el deixaren marxar; ocupà el càrrec durant l'estiu de 1695.\nEn la seva darrera etapa va veure publicades la Musikalische Ergötzung, una selecció de música de cambra i, principalment, els Hexachordum Apollinis (Nuremberg, 1699), un conjunt de sis àries amb variacions per a teclat, que va dedicar a Dietrich Buxtehude. Encara que Pachelbel estava més influït pels compositors del sud d'Alemanya i pels italians, també coneixia l'escola del nord d'Alemanya.\nVa morir a la seva ciutat natal el dia 3 de març de 1706, tot i que no va ser enterrat fins al dia 9 de març.\nPachelbel és autor de nombroses obres, entre les quals destaquen les seves composicions per a orgue (preludis, tocates, fugues, xacones), els lieder espirituals, diverses peces per a clavicèmbal, com la notable Hexachordum Apollinis, que dedica especialment a Ferdinand Tobias Richter i Dietrich Buxtehude, corals, algunes misses, motets, cantates, fantasies i magnificats.\nVa ser un mestre de l'estil cantabile, amb una regularitat en el desenvolupament de les veus, de l'harmonia i el ritme. Malgrat tot, la seva música, tant la instrumental com la vocal, va restar oblidada poc després de la seva mort i no es va recuperar fins a la primera meitat del segle xix, quan Franz Commer va publicar part de la seva obra per a orgue. Es va editar la sèrie completa de les seves 95 fugues sobre el Magnificat i moltes de les seves obres per a clavicèmbal van ser incloses en una edició posterior.\nCompassos 35-54 del coral Wenn mein Stündlein vorhanden ist.\n↑ També s'admeten les pronúncies [pʿaˈxɛlbl̩] i [ˈpʰaxl̩bɛl]. La pronúncia del mot amb accentuació plana és la tradicional; val a dir, però, que en alemany s'està perdent, de manera que es pot afirmar que la pronúncia del mot com a esdrúixol ja s'hi ha generalitzat, fora de cercles musicals conservadors. Es pot dir que amb el nom també està passant el mateix: la pronúncia plana Jóhann està substituint la pronuncia aguda tradicional Johánn.\n↑ dia del bateig\n↑ Ewald V. Nolte, John Butt. "Johann Pachelbel", Grove Dictionary of Music and Musicians, Grove Music Online, ed. L. Macy (consulta de 29 de desembre de 2005), grovemusic.com (accés per subscripció).\n↑ Ewald V. Nolte, John Butt. "Johann Pachelbel", Grove Dictionary of Music and Musicians, Grove Music Online, ed. L. Macy (consulta de 29 de desembre de 2005), grovemusic.com (accés per subscripció)\n↑ 5,0 5,1 Walter E. Buszin, Johann Pachelbel's Contribution to Pre-Bach Organ Literature.\n↑ López, Javier María.. Breve historia de la música. Madrid: Ediciones Nowtilus, 2011. ISBN 978-84-9967-235-9.\nA Wikimedia Commons hi ha contingut multimèdia relatiu a: Johann Pachelbel\nBiografia i obres de Johann Pachelbel\nObtingut de «https://ca.wikipedia.org/w/index.php?title=Johann_Pachelbel&oldid=26721338»\nDarrera modificació: 22 març 2021 a les 16:42\nLa pàgina va ser modificada per darrera vegada el 22 març 2021 a les 16:42.


2 hotels a Vallendar, Alemanya. - Booking.com - Reserva el teu hotel!\nEls millors hotels de Vallendar\nBusques l'escapada perfecta? Els clients han dit que Vallendar està bé.\nViatges a Vallendar per feina?\n2 establiments a Vallendar\nBusques ofertes a Vallendar? Consulta els preus i els allotjaments per a:\nA prop de Vallendar\n8,5 Molt bé 180 comentaris\nHotel Adria Stuben Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients. Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients.\nAmelita. Regne Unit\n7,8 Força bé 191 comentaris\nHotels populars a Vallendar\n7,4 Força bé 98 comentaris\nA Vallendar i als voltants\nBonn A 52,1 km\nCochem A 42,3 km\nMainz A 64,3 km\nKoblenz A 5,4 km\nWiesbaden A 56,7 km\nZell an der Mosel A 51,1 km\nBad Neuenahr-Ahrweiler A 38,8 km\nRüdesheim am Rhein A 51,6 km\nBoppard A 19,1 km\nBacharach A 39,4 km\nAndernach A 15,8 km\nBendorf A 4,1 km\nHöhr-Grenzhausen A 5,6 km\nUrbar-Mayen-Koblenz A 2,1 km\nWeitersburg A 1,9 km\nKaltenengers A 5,4 km\nKammerforst A 7,3 km\nNeuhäusel A 7,3 km\nCaan A 7,4 km\nAeroport de Frankfurt-Hahn (HHN) 56,1 km\nAeroport de Colònia-Bonn (CGN) 63,7 km\nAeroport de Frankfurt (FRA) 78,0 km\nHotels a Vallendar\nEstalvia't fins a un 50% a Vallendar


02/07/2020 | SI\nIntroducció al 'PERSONA'\nL'aplicació 'PERSONA' es va concebre amb la finalitat d'incloure en la base de dades corporativa totes les vinculacions que qualsevol usuari (PAS, PDI, estudiant, sènior, sauji, personal convidat, tercers, etc.) té amb la Universitat Jaume I. Aquesta ofereix, entre altres coses, serveis afegits com la gestió de comptes d'usuari, així com la informació bàsica de tota la comunitat universitària per a la seua utilització en diferents aplicacions.\nRespecte a la gestió dels comptes d'usuari en els servidors UNIX corporatius del Servei d'Informàtica, aquest mòdul de l'aplicació consta de dues parts, la primera consisteix en la gestió d'usuaris, integrada amb la base de dades, i la segona s'encarrega de dur a terme les operacions corresponents (altes, baixes, modificacions, llistats, etc) als servidors.\nSi es detecta alguna anomalia o error en alguna dada personal com per exemple, domicili, població, telèfon, etc. haurà de contactar, depenent de la seua vinculació anteriorment descrita a:\nEstudiant, becari FPU/FPI/MEC Servei de Gestió de la Docència i Estudiants\nDades personals PAS/PDI Cap de servei del seu departament o servei i en última instància, RR.HH.\nDades d'ubicacions físiques (despatxos, telefonia, etc.) PAS / PDI Secretària del departament o servei corresponent.\nPAS dels serveis centrals Servei de Recursos Humans\nTreballador extern Secretària del departament o servei corresponent\nComptes fidelitzats Servei d'Informàtica\nPersonal jubilat PAS/PDI o SAUJI SAUJI (Societat d'Amics i Antics Alumnes de l'UJI)\nLa creació de comptes UNIX en les màquines corporatives, és automàtica. No obstant això, en el processos de migració dels comptes antics es poden produir errors involuntaris en creuar dades. Si aquest és el seu cas, haurà de contactar amb el Servei d'Informàtica.\nLes ubicacions físiques, les genera l'Oficina Tècnica d'Obres i projectes (OTOP).\nL'organigrama d'ubicacions lògiques, les gestiona el Servei de Planificació i Organització (SPO)\nLes altes telefòniques les gestiona el Servei d'Informàtica. (SI)\nL'assignació d'ubicacions físiques a lògiques, les gestiona el vice rectorat amb competències en infraestructures/campus.\nTractament de Dades en la Universitat Jaume I


Arxius de gossos | Diari La República Checa\nJOSEP R. TORRES: Si volem tenir mascotes hem de complir les normatives\nPrimer de tot, el meu reconeixement més gran a tots/es, des de els recollidors d’escombraries, als sanitaris, passant per l’ampli ventall de treballadors que fan que puguem tenir aliments, medicaments i serveis.\nEn segon terme, un suspens molt gran per a la majoria de polítics que en lloc d’anar tots a una, tan sols miren de desprestigiar o insultar-se uns als altres, moltes vegades sense valorar el mal que fan utilitzant dades que no són del tot certes. I finalment i com a part més important de la meva missiva un total menyspreu per tota la colla de bruts, immunds, porcs, fastigosos, marranots, deixats, i no tinc més adjectius per qualificar als que passegen als seus gossos i no recullen els excrements ni tiren aigua als orins, tal com fan la immensa majoria dels ciutadans.\nEn aquests moments de pandèmia és quan més necessitem neteja, per tant totes i tots hem de recriminar aquestes actuacions (quan es vegin i no és difícil, ja que no s’amaguen i alguns ho fan a plena llum del dia) i avergonyir a aquests/tes brètols i si se’ls pot multar que l’import sigui exemplar. Si volen tenir mascotes que compleixin les normatives com fan la resta de veïns.\nJosep ROMEU TORRES\nEls gossos i els gats es podrien infectar per coronavirus\nLes persones infectades podrien transmetre el coronavirus a gossos, gats i fures de forma ocasional, però es desconeix si la transmissió podria ser al revés, és a dir, d’animals a humans, segons assenyala un nou document científic del Ministeri de Sanitat.\nEl document, “Informació cientificotècnica, malaltia per coronavirus, COVID-19”, amb data de 4 d’abril, recull “evidències científiques” sobre la pandèmia i es refereix a l’afectació d’animals de companyia.\nEn concret, en el document de 37 pàgines, elaborat pels tècnics del Centre de Coordinació d’Alertes i Emergències Sanitàries, s’al·ludeix als casos de dos gossos a Hong-Kong i al d’un gat a Bèlgica, als quals els van detectar càrrega viral, presentaven símptomes respiratoris i digestius i vivien amb una persona malalta de COVID-19.\nEls brots causats per coronavirus, són d’origen animal. En aquest moment sembla clar que el reservori de virus és el ratpenat\nA més, s’ha observat en estudis experimentals la infecció en gats i fures, amb replicació activa de virus en vies respiratòries, que també es va poder contemplar “amb molta menor intensitat” a gossos.\nEn porcs, gallines i ànecs no s’ha aconseguit observar replicació activa de virus després de la inoculació experimental.\nEls experts expliquen que la font primària més probable de la malaltia, igual que en altres brots causats per coronavirus, és d’origen animal, i recorden que en aquest moment sembla clar que el reservori de virus és el ratpenat. Mentrestant, es continua investigant sobre l’animal hoste intermediari i hi ha controvèrsia entre el pangolí i altres.\nLa manera en què va poder transmetre el virus de la font animal als primers casos humans és desconegut, recorden els experts de centre, que no obstant consideren que tot apunta el contacte directe amb els animals infectats o les seves secrecions.\nEn estudis realitzats en models animals amb altres coronavirus s’ha observat tropisme (afinitat que presenta un virus determinat amb un o més teixits del seu hoste) per les cèl·lules de diferents òrgans i sistemes, que produeixen sobretot quadres respiratoris i gastrointestinals.\nAixò podria indicar, segons els tècnics, que la transmissió de l’animal a humans d’aquests altres coronavirus, “pogués ser a través de secrecions respiratòries i / o material procedent de l’aparell digestiu”.\nCiutadans vol gossos en les platges de Salou també a l’hivern\nCiutadans pretén que els gossos pugui accedir a algunes platges de Salou. No només a l’estiu sinó durant tot l’any. Amb aquesta decisió, es pretén acabar amb l’actual prohibició: ara no es permet l’entrada d’aquests animals durant la temporada turística, entre Setmana Santa i el mes de novembre.\nPer fer possible aquest canvi, els taronja proposen modificar o adaptar al pla oficial de serveis de temporada de les platges. Aquesta és una de les mesures que contempla una moció presentada per la formació taronja i que es debatrà al plenari d’aquest dimecres. “Proposem que Salou s’adhereixi al moviment Pet Friendly, que implica que els animals de companyia són benvinguts i tractats de forma correcta”, ha remarcat.\nProposem que Salou s’adhereixi al moviment Pet Friendly, que implica que els animals de companyia són benvinguts i tractats de forma correcta\nSusín ha detallat altres mesures que inclou la moció, com que “els animals de companyia puguin accedir als edificis públics municipals” i que “es creï una zona adaptada per poder-los rentar”. Segons el regidor taronja “l’objectiu és que Salou es converteixi en un referent del moviment Pet Friendly”. Això implicaria, segons el portaveu taronja, que “Salou atrauria un nou perfil de turista, ja que són cada vegada més les persones que quan viatgen, trien una destinació on la seva mascota sigui benvinguda”.\nCas omís a les normes\nAquesta instantània serveix per il·lustrar l’incompliment constant de les normes cíviques a Tarragona. No és la primera, ni serà la darrera vegada que es veurà animals d’estimació passejar per parcs infantils, tot i estar totalment prohibit.\nEn més d’una ocasió, els nens que gaudeixen d’aquests espais d’esbarjo trepitgen i ‘toquen’ la caca dels gossos. Els ciutadans haurien de ser una mica més responsables i, sobretot, més respectuosos amb les normes que regulen la convivència. Resulta tan difícil respectar les lleis i portar els gossos als pipicans?\nDídac Nadal proposa un espai per a gossos a les platges\nL’objectiu principal d’aquesta iniciativa és que els animals de companyia puguin gaudir de la platja durant tot l’any de la mateixa manera que ho poden fer els seus amos\nEl portaveu del Grup Municipal del Partit Demòcrata (PDeCAT) a l’Ajuntament de Tarragona, Dídac Nadal, proposa crear un espai a les platges tarragonines que hi permeti la presència d’animals de companyia durant tot l’any. “La ciutat no disposa de cap espai d’aquestes característiques i actualment aquests animals tenen prohibit accedir a les platges des de l’abril fins a mitjans d’octubre”, ha explicat Nadal.\nAmb aquesta proposta, els animals de companyia podrien gaudir de les platges de la ciutat durant tot l’any, com succeeix en molts municipis de la demarcació que sí que disposen d’espais per a gossos a les seves platges.\nEl portaveu del PDeCAT ha recordat que l’ordenança municipal de protecció, tinença i venda d’animals aprovada el juliol de l’any passat ofereix la possibilitat que els gossos puguin accedir a la platja durant tot l’any mitjançant espais habilitats. “Tot i que fa més d’un any de l’aprovació d’aquesta nova normativa municipal, l’equip de govern no ha posat en marxa cap mena d’actuació”, ha lamentat Nadal.\nREDACCIÓ1 Agost, 2018\nL’ICAT adverteix sobre la prohibició d’utilitzar determinats collars per a gossos\nLa Secció de Dret Animal de l’ICAT considera que “és fonamental que aquesta prohibició es faci arribar als comerciants i consumidors per tal de vetllar pel compliment de l’Ordenança i pel benestar dels animals”\nLa Secció de Dret Animal de l’ICAT ha enviat un comunicat a les associacions de comerciants i altres agents implicats, sol·licitant que s’adverteixi els consumidors de la prohibició d’usar determinats collars per a gossos. Aquests collars estan prohibits per l’ordenança sobre la protecció, la tinença i la venda d’animals de Tarragona, en vigor des del 17 de novembre de 2017.\nAquesta ordenança contempla en el seu article 36 que “quedarà totalment prohibit l’ús de collars estranguladors, elèctrics, o qualsevol altre que afecti el benestar a l’animal”. Tot i això, transcorreguts més de 9 mesos des de la seva entrada en vigor, la Secció de Dret Animal de l’ICAT constata que en molts dels comerços de Tarragona se segueixen recomanant i venent aquests collars.\nMolts establiments tenen a la venda aquesta tipologia de collars, des de basars multi preus a fins i tot alguns centres de veterinaris. Les grans superfícies també venen aquest tipus de collars.\nLa Secció de Dret Animal recorda que la Ley General para la Defensa de los consumidores y Usuarios, en el seu article 8.d, disposa que “són drets bàsics dels consumidors i usuaris rebre informació correcta sobre el be adquirit i l’educació i divulgació per a facilitar el coneixement sobre el seu ús adequat, o en el seu cas la prohibició del mateix”.\nREDACCIÓ12 Novembre, 2016\nEL COL·LEGI D’ADVOCATS DEFENSA QUE LA GUÀRDIA URBANA S’ESPECIALITZI TAMBÉ EN ‘DRET ANIMAL’\nEl Col·legi d’Advocats de Tarragona, designadament la Secció de Dret Animal, valora molt positivament l’aprovació del reglament sobre protecció, tinença, cura i venda d’animals.\nLa institució de professionals togats agraeix el fet que l’ajuntament els hagi confiat un esborrany amb propostes sobre aquest temàtica. D’acord amb el Col·legi d’Advocats, l’ordenança és positiva perquè “suposa un gran avenç en la protecció dels animals”. Però també obligarà a la Guàrdia Urbana a formar-se específicament en aquesta matèria, atenent que haurà d’encarregar-se de la funció inspectora i crear-ne protocols.\nL’ICAT defensa la necessitat d’una coordinació més exhaustiva entre els diferents cossos de seguretat per aconseguir que “cap infracció o delicte contra els animals no quedi impune”. Destacant que la participació de professionals del dret animals és cada cop més freqüent a l’hora d’aprovar noves ordenances o posar en pràctica polítiques públiques de protecció animal, l’ICAT valora positivament que la futur reglament – pendent d’aprovació al plenari – contempli la prohibició de la venda ambulant, dels collarets d’estrangulament i descàrregues elèctriques, la possibilitat d’habilitar l’accés dels gossos a les platges, i la regulació de les colònies de gats urbans.\nA Espanya ja hi ha una vintena de Col·legis d’Advocats que compten amb una Secció Comissió dedicada a la protecció dels drets dels animals. La de Tarragona va ser la tercera a tot l’Estat després de Barcelona (2002) i Balears (2012).\nREDACCIÓ24 Febrer, 2016\nELS DIABLES DEL CATLLAR ORGANITZEN EL … CANICROSS\nDiumenge vinent El Catllar viurà la primera edició del ‘Canicross’. Un acte organitzat pels Diables de la localitat amb motiu de la celebració del seu desè aniversari.\nLa prova tindrà lloc a partir de les 10 del matí i té prevista la sortida i arribada al local dels Diables del Catllar, situat al carrer del Camí de la Font. A les 8.30, els gossos que participen en aquest prova hauran de sotmetre’s a una inspecció veterinària.\nEl ‘Canicross’ es tracta d’una modalitat esportiva que consisteix a córrer amb un gos lligat a la cintura. Es practica en diferents punts de la geografia espanyola des de fa més de 15 anys.\nEls qui estiguin interessants en participar en la prova poden fer les seves inscripcions enviant un correu electrònic a diablesdelcatllar@hotmail.com amb nom del participant, nom del gos, número de xip de l’animal, talla de samarreta i, en cas d’estar federat, una fotografia de la llicència. A més, caldrà abonar 12 euros en cas d’estar federat o 15 euros en cas de no ser-ho.\nREDACCIÓ13 Febrer, 2016\nUN ENVERINAMENT ‘FORTUÏT’ GAIREBÉ MATA UN GOS A ELS PALLARESOS\nUn cas d’enverinament d’una gossa encén els ànims d’alguns veïns del municipi d’Els Pallaresos. El dimarts passat, un jove va treure a passejar els seus dos gossos pels boscos que hi ha al costat de la carretera de Santes Creus i Jardins Imperi i de sobte, un dels dos animals va quedar immòbil i amb una respiració feble.\nEl gos enverinat ja s’està recuperant\n“La meva gossa va estar a punt de morir a causa del verí de rata que va ingerir i que algú va posar allà”, ha comentat Jandro A.R. Quan es va endinsar en el bosc, el gos va començar a vomitar, es va quedar immòbil i no “responia sensorialment”.\nAl veure la situació, l’amo de l’animal el va carregar a coll fins a casa seva i el va portar al veterinari. Aquest li va comentar que el causant del seu estat era verí de rata i que si no li hagués portat amb 30 minuts s’hagués mort. A banda, segons el jove, li va dir que el seu no era el primer cas i que ja n’havia atès d’altres en els últims dies.\nL’endemà, va anar a l’ajuntament a informar dels fets ocorreguts i segons ell, membres del consistori, entre ells l’alcalde, li van comentar que es tractava de verí de rata i no de gos, posat “sense cap mala intenció”. Aquestes paraules no van agradar a l’amo del gos i ha demanat a l’ajuntament que li faci un informe dient que l’animal va ser enverinat en aquella zona i “després el portaré directament als Mossos d’Esquadra a veure que hi poden fer. Això no pot quedar així”, ha sentenciat.\nPep Nolla, alcalde del municipi, ha comentat a aquest diari que “no ens consta que hi hagi més casos d’enverinament” i que aquest ha estat “segurament un accident”. El batlle reconeix que no sabia res, és a dir, que no era conscient que algun veí estava posant verí al bosc però afirma que “algú ens havia dit que havia vist algunes rates” i possiblement anava destinat a aquests animals i no als gossos, “estic segur que l’accident ha estat fortuït”.\nRestes de plàstic a la zona (cedida)\n‘No han vist res’\nNolla, acompanyat per membres de la brigada municipal va anar fins al lloc on s’havia produït l’enverinament i “la zona perimetral està relativament neta”. “És cert que hi ha papers i alguna llauna però és molt difícil que en una zona tan propera a la carretera no hi hagi brutícia”, ha continuat. El batlle ha destacat que “del verí ni rastre. No hem trobat cap bossa de verí ni indicis que hi hagués estat però això no vol dir que no sigui veritat, només dic que no n’hem vist”. Això sí, el que també ha recordat l’alcalde és que deixar els excrements de gos al bosc també és ‘incivisme’ i que aquí, tots hi poden fer alguna cosa.\nPer altra banda, el batlle ha comentat que la setmana passada es va portar a terme una neteja de la zona, dels terrenys de l’ajuntament, però que moltes queixes de brutícia arriben de finques privades i allà “no hi podem actuar i alhora no en tenim responsabilitat”, ha conclòs.


Flair Hotel Bayerischer Hof Oberaudorf Alemanya - Ofertes d'hotels amb els MILLORS DESCOMPTES EN LÍNIA\nVeure tots els 36 allotjaments a Oberaudorf.\nSudelfeldstrasse 12, Oberaudorf City Center, Oberaudorf, Alemanya - Veure al mapa\nMés informació sobre Flair Hotel Bayerischer Hof\nConvenientment situat a Oberaudorf, Flair Hotel Bayerischer Hof és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Flair Hotel Bayerischer Hof asseguren una estada plaentera als seus clients. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes, restaurant, premsa, s'admeten animals de companyia.\nL'ambient de Flair Hotel Bayerischer Hof es reflexa en cada habitació. servei de despertador, balcó/terrassa, telèfon, aparell de televisió, plat de dutxa són només algunes de les comoditats a la vostra disposició. L'hotel ofereix instal.lacions fantàstiques, incloses esquí, parc infantil, jardí, per ajudar-vos a relaxar després d'un carregat dia a la ciutat. Flair Hotel Bayerischer Hof és una elecció inteligents per a viatgers a Oberaudorf, i ofereix una estada relaxant i sense molèsties.\nCal que informeu el Flair Hotel Bayerischer Hof de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Serà Puigbalador la primera estació d'esquí cooperativa de gestió popular? - Diari de la neu\nSerà Puigbalador la primera estació d'esquí cooperativa de gestió popular?\nSauvons Puyvalador ha creat una campanya de Crowdfunding a la plataforma Tudigo\nCatalunya NordIvan Sanz 14.11.201721.15 h\nSerà Puigbalador la primera estació d'esquí cooperativa de gestió popular? Autor/a: Diaridelaneu.cat\nLa plataforma Sauvons Puyvalador ha creat una plataforma a Bulbintown per impulsar la primera cooperativa de gestió popular d'una estació d'esquí, en aquest cas Puigbalador, tancada oficialment per l'Ajuntament de Rieutort des del passat mes de setembre. Tenen 6 setmanes (el termini acaba el 13 de gener de 2018) per aconseguir el finançament per tal que l'entitat es pugui constituir jurídicament a l'estiu de 2018. La constitució jurídica té un cost de 65.000 € i fins fa poca estona ja s'havien aconseguit 6.930 €.\nSauvons Puyvalador (Salvem Puigbalador), plataforma de voluntaris creada recentment, acaba de posar en marxa una campanya de Crowdfunding per salvar l'estació d'esquí més septentrional de la Catalunya del Nord, a la frontera amb Occitània. Avui han enviat un comunicat, que relacionem tot seguit, per posar en marxa la campanya i captar fons.\nCOMUNICAT DE PREMSA DE SAUVONS PUYVALADOR\nA mitjans d'aquest mes de novembre, mentre l'hivern s'acosta, comença una aventura apassionant, la de salvar una petita estació d'esquí dels confins del Pirineu català: Puyvalador.\nUs parlem del projecte prèvia recomanació de * | Parain | *.\nL'estació va néixer als 80, quan encara no es parlava de canvi climàtic i quan el "or blanc" encara feia somiar a promotors i ajuntaments. Des d'aleshores, aquesta estació ha sobreviscut aquests últims anys com moltes altres: amb models econòmics antiquats i precaris, amb escassos beneficis puntuals i unes pèrdues estructurals impossibles de compensar.\nL'enèsim anunci de tancament de l'estació d'esquí, amb les conseqüències que això comporta per als enamorats del lloc, però sobretot per al fràgil teixit econòmic local, ha provocat una mobilització ciutadana inèdita a la zona. Un col·lectiu de persones molt diverses, estructurat a finals d'octubre en forma d'associació, ha decidit implicar-se amb intensitat, i no només per a una operació de rescat a curt termini, sinó per construir un projecte de territori global, participatiu, sostenible i innovador, que giri al voltant de la primera estació cooperativa d'Europa.\nEl nostre equip de voluntaris, plural i ric en competències complementàries, té sis setmanes per davant, per resoldre les problemàtiques financeres, tècniques i administratives que permetin "salvar Puyvalador". Això serà la prèvia de la creació, a l'estiu de 2018, de la Societat Cooperativa d'Interès Col·lectiu de Ginèvre, forma jurídica en plena expansió a França, que durà a terme el projecte a llarg termini. Sis setmanes no és molt temps, però tenim la moral alta, altíssima de fet, gràcies a tots els suports que notem al nostre voltant.\nConstruirem en Puyvalador un laboratori social, turístic i mediambiental de referència. I aquest somni el compartirem entre totes i tots. Per fer-ho realitat, vam llançar una de les campanyes més importants de donacions per crowdfunding que mai s'han fet al país veí i us convidem a acompanyar-nos en TUDIGO. Si no ho aconseguim, us retornarem els diners, aquest és el nostre compromís de transparència. Però ho aconseguirem. Perquè creiem en el Pare Noel, ¿vosaltres no?\nGràcies pel vostre suport, i gràcies per compartir aquest missatge!\nEnllaç de la campanya: